ย่านสนามบินน้ำก็มีร้านนี่แหละที่ขึ้นชื่อ ร้านเนื้อตุ๋นจักรเพชร ให้บริการก๋วยเตี๋ยวเนื้อตุ๋น หมูตุ๋น เกาเหลา มีแบบเป็นชาม และก็หม้อไฟ บรรยากาศร้านแปลกตาไปจากเดิมเพราะร้านปรับปรุงใหม่ ใช้เครื่องไม้เป็นเฟอร์นิเจอร์ตกแต่งสะส่วนใหญ่ ในร้านค่อนข้างร้อนไปหน่อย ที่จอดรถที่นี่ก็มีให้ค่อนข้างสะดวก ถ้าไปช่วงเที่ยงอาจจะหาที่จอดยากหน่อยเพราะคนมาทานค่อนข้างเยอะ วันนี้ผมไปก็สั่งเป็นเกาเหลาเนื้อตุ๋น ถ้าสำหรับใครไม่ทานเนื้อที่นี่ก็มีหมูตุ๋น ซึ่งจะแยกหม้อกัน สั่งมา1หม้อไฟ กับข้าวสวย1ชาม คนเดียวเพียงเท่านี้ก็เหลือเฟือละ อิ่มมากๆ รสชาติเนื้อตุ๋นที่นี่ก็ไม่ค่อยต่างจากที่อื่นแต่จะหอมมากกว่า และนุ่มกว่า ในส่วนของราคา ที่นี่ราคาค่อนข้างแพงเมื่อเทียบกับที่อื่น รงมๆแล้วสำหรับร้านนี้ให้3ดาวกลางๆอร่อยทานได้แต่แพงไป